ΓΡΑΠΤΗ ΕΡΩΤΗΣΗ E-1709/02

υποβολή: Nuala Ahern (Verts/ALE) προς την Επιτροπή

(13 Ιουνίου 2002)

Θέμα: Κυκλοφορία αγαθών

Ένας Ιρλανδός ο οποίος επιστρέφει στην πατρίδα του μετά από αρκετά χρόνια εργασίας στην Ισπανία θέλει να πάρει μαζί του μια μικρή ποσότητα κρασιού. Ωστόσο, τα τελωνεία τόσο του Ηνωμένου Βασιλείου όσο και της Ιρλανδίας θέτουν εμπόδια στην εισαγωγή ισπανικού κρασιού όποια κι αν είναι η ποσότητά. του. Ο δε ενδιαφερόμενος πρέπει να το μεταφέρει μαζί του, ειδάλλως καταβάλλει φόρους και δασμούς. Τούτο δεν είναι αντίθετο στο πνεύμα της Συνθήκης και στην ελεύθερη κυκλοφορία αγαθών·

Απάντηση του κ. Bolkestein εξ ονόματος της Επιτροπής

(1 Οκτωβρίου 2002)

Η θέσπιση και η λειτουργία της εσωτερικής αγοράς προϋποθέτει την ελεύθερη κυκλοφορία των αγαθών, συμπεριλαμβανομένων αυτών πουπόκεινται σε ειδικούς φόρους κατανάλωσης. Οι κανόνες για την επίτευξη αυτού του σκοπού καθορίζονται στην οδηγία 92/12/ΕΟΚ(1) σχετικά με την κατοχή και την κυκλοφορία των αγαθών πουπόκεινται σε ειδικούς φόρους κατανάλωσης. Πρωταρχικός σκοπός αυτής της οδηγίας είναι να διασφαλίσει την ελεύθερη εμπορική κυκλοφορία μεταξύ των κρατών μελών προϊόντων πουπόκεινται σε ειδικούς φόρους κατανάλωσης, οι οποίοι καταβάλλονται για τα προϊόντα μόνο μία φορά στο κράτος μέλος τελικής κατανάλωσης.

Ωστόσο, αναγνωρίζεται επίσης ότι συχνά οι πολίτες αγοράζουν αγαθά για προσωπική τους χρήση σε άλλο κράτος μέλος από αυτό στο οποίο προτίθενται να καταναλώσουν αυτά τα αγαθά. Ποτέ δεν διατυπώθηκε η πρόθεση οι αγορές αυτές ναπόκεινται σε φορολογία στο κράτος μέλος τελικής κατανάλωσης. Το άρθρο 8 της οδηγίας ανέτρεψε επομένως το γενικό κανόνα και απαιτεί σάυτές τις περιπτώσεις οι ειδικοί φόροι κατανάλωσης να καταβάλλονται στο κράτος μέλος όπου αγοράζονται τα προϊόντα. Ωστόσο, το άρθροπόκειται σε ορισμένες προϋποθέσεις που διασφαλίζουν ότι οι εν λόγω συναλλαγές δεν έχουν κανένα εμπορικό σκοπό. Όσον αφορά την ερώτηση του Αξιότιμου Μέλους του Κοινοβουλίου, βασική προϋπόθεση αποτελεί τα εν λόγω αγαθά να μεταφέρονται από τον αγοραστή.

Στηνπόθεση C-296/95(2) το Ευρωπαϊκό Δικαστήριο εξέτασε αυτό τον όρο λεπτομερώς. Το Δικαστήριο, αφού έλαβεπόψη την ακριβή διατύπωση της διάταξης σε όλες τις κοινοτικές γλώσσες, απεφάνθη στην απόφασή του ότι το άρθρο 8 της οδηγίας ισχύει μόνο εφόσον δεν μετέχει στη μεταφορά των αγαθών κανένας αντιπρόσωπος: ο ιδιώτης που αγόρασε τα αγαθά πρέπει να τα μεταφέρει ο ίδιος.

Επομένως, εάν ένας ιδιώτης μεταφέρει ο ίδιος αγαθά πουπόκεινται σε ειδικούς φόρους κατανάλωσης, οι φόροι αυτοί καταβάλλονται μόνο στη χώρα της αγοράς, εφόσον ο εν λόγω ιδιώτης αγόρασε τα αγαθά για προσωπική του χρήση (χωρίς ποσοτικούς περιορισμούς).

Εάν ένας τρίτος μετέχει στη μεταφορά των αγαθών, για παράδειγμα μία εταιρεία μεταφορών, η αυστηρή ερμηνεία της απόφασης C-296/95 μπορεί να οδηγήσει στο συμπέρασμα ότι το άρθρο 8 της οδηγίας 92/12/ΕΟΚ δεν εφαρμόζεται. Κατά συνέπεια, τα αγαθά πουπόκεινται σε ειδικούς φόρους κατανάλωσης θα φορολογηθούν στη χώρα προορισμού.

Ωστόσο, κατά την άποψη της Επιτροπής η αυστηρή ερμηνεία της φράσης μεταφέρονται από αυτούς πρέπει να ισχύει μόνο στις μεταφορές που είναι άμεσα ή έμμεσα εμπορικές, και όχι σε περιπτώσεις όπως αυτή που αναφέρει το Αξιότιμο Μέλος του Κοινοβουλίου, στην οποία ένας ιδιώτης μεταφέρει τα προσωπικά του αγαθά από ένα κράτος μέλος σε άλλο στα πλαίσια της μεταφοράς της συνήθους κατοικίας του. Μέχρι στιγμής, η ερμηνεία αυτή της Επιτροπής δεν έχει επιβεβαιωθεί από το Ευρωπαϊκό Δικαστήριο.

Η Επιτροπή επεξεργάζεται επί του παρόντος μία έκθεση σχετικά με την εφαρμογή των άρθρων 7 έως 10 της οδηγίας 92/12/ΕΟΚ. Σάυτό το πλαίσιο, η Επιτροπή θα εξετάσει εάν τυχόν απαιτούνται αποσαφηνίσεις της οδηγίας, ούτως ώστε να παρέχει νομική βεβαιότητα σε περιπτώσεις όπως αυτή που αναφέρει το Αξιότιμο Μέλος του Κοινοβουλίου.

(1) Οδηγία 92/12/ΕΟΚ του Συμβουλίου της 25ης Φεβρουαρίου 1992 σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων πουπόκεινται σε ειδικούς φόρους κατανάλωσης (ΕΕ L 76 της 23.3.1992, σ. 1).

(2) Απόφαση του Ευρωπαϊκού Δικαστηρίου της 2ας Απριλίου 1998, The Queen κατά Commissioners of Customs and Excise, ex parte EMU Tabac SARL, The Man in Black Ltd, John Cunningham, Συλλογή 1998 I-1605.